পাবনা ইসলামিয়া মাদ্রাসা

পাবনা ইসলামিয়া মাদরাসা অফিশিয়ালি পাবনা ইসলামিয়া ফাজিল মাদরাসা বাংলাদেশের পাবনা জেলায় অবস্থিত একটি ইসলাম ধর্মীয় উচ্চ শিক্ষাপ্রতিষ্ঠান। তবে মাদ্রাসাটি তার মাতৃ প্রতিষ্ঠান দারুল আমান ট্রাস্ট নামেই অধিক পরিচিত। ২০১১ সালের দাখিল পরীক্ষায় মাদরাসা বোর্ডে সারা দেশে এই প্রতিষ্ঠানটি ২য় স্থান এবং ২০১৪ সালে ৯ম স্থান লাভ করে। এই মাদ্রাসাটি দারুল আমান ট্রাষ্ট নামক প্রতিষ্ঠান কর্তৃক পরিচালিত হয়ে থাকে।

 ইতিহাস 
১৯৯১ সালের ১৮ ডিসেম্বর পাবনা দারুল আমান ট্রাস্ট প্রতিষ্ঠিত হবার প্রায় ১৪ মাস পর, ১৯৯৩ সালের ১৬ জানুয়ারী, স্থানীয় জনৈক আলহাজ্ব আছির উদ্দীন সরদার, দারুল আমান ট্রাস্টকে সামাজিক কার্যক্রম পরিচালনার জন্য পাবনা বাস টার্মিনালের উত্তরে লস্করপুর মৌজায় সাড়ে ৭ বিঘা জমি দান করেন। এর অনধিক ৩ মাসের মধ্যেই, সেই জমিতে দারুল আমান ট্রাস্টের উদ্যোগে ‘পাবনা ইসলামিয়া মাদরাসা’ নামে ধর্মীয় শিক্ষাপ্রতিষ্ঠান চালু করা হয়। মাদরাসা প্রতিষ্ঠাকালীন সময়ে ভারপ্রাপ্ত সুপার হিসেবে অধ্যাপক মাওলানা আব্দুর রহীম দায়িত্ব পালন করেন। পরবর্তীতে মাওলানা আব্দুর রবকে সুপারের দায়িত্ব দেয়া হয়। ক্রমান্বয়ে মাদরাসাটি ইবতেদায়ী থেকে দাখিল এবং তারপর আলীম স্তরে উন্নীত হয়। প্রতিষ্ঠার পর থেকে বরাবরই মাদরাসাটির ফলাফল ভাল বিধায় ২০১৯ সালেও দাখিল ও আলিম পরীক্ষায় অর্জিত ফলাফলের ভিত্তিতে এই প্রতিষ্ঠানের শিক্ষার্থীরা বাংলাদেশ মাদরাসা শিক্ষাবোর্ড প্রদত্ত ‘মেধাবৃত্তি ও সাধারণ বৃত্তি’ লাভ করেছে।  ২০২০ সালে এই মাদ্রাসায় কেন্দ্রীয় গ্রন্থাগার প্রতিষ্ঠা করা হয়। বর্তমানে মাদরাসাটির অধ্যক্ষ হিসেবে দায়িত্ব পালন করছেন পাবনা ৫ আসনের সংসদ পদপ্রার্থী হাফেজ মাওলানা ইকবাল হুসাইন। মাদ্রাসাটির উপাধ্যক্ষ হিসেবে আছেন মাওলানা আব্দুল লতিফ।

 সহশিক্ষা কর্মসূচী 
 শিক্ষা সফর, সাংস্কৃতিক অনুষ্ঠান, ক্রীড়া প্রতিযোগিতা প্রভৃতি। এখানে মনন নামে একটি পাবলিকেশন রয়েছে।

 পোশাক 
 ছাত্রঃ সাদা পাজামা, গাড় সবুজ (পেস্ট কালার) পাঞ্জাবী, সাদা টুপি এবং সাদা জুতা-মোজা।
 ছাত্রীঃ সাদা পাজামা, গাড় সবুজ (পেস্ট কালার) ফ্রক, সাদা স্কার্ফ এবং সাদা জুতা-মোজা।

 চিত্রশালা 

 আরও দেখুন 
 হোসেন্দী দাখিল মাদরাসা

 তথ্যসূত্র 

 বহিঃসংযোগ 
প্রাতিষ্ঠানিক ‍ওয়েবসাইট 

বিষয়শ্রেণী:পাবনা জেলার আলিয়া মাদ্রাসা
বিষয়শ্রেণী:পাবনার বিশ্ববিদ্যালয় ও মহাবিদ্যালয়
বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৩-এ বাংলাদেশে প্রতিষ্ঠিত
বিষয়শ্রেণী:ইসলামি আরবি বিশ্ববিদ্যালয়ের অধিভুক্ত শিক্ষাপ্রতিষ্ঠান
বিষয়শ্রেণী:পাবনার বিদ্যালয়